Neuvoston asetus (EY) N:o 3071/94, annettu 12 päivänä joulukuuta 1994, yhteisön tariffikiintiön avaamisesta CN-koodeihin 0201 ja 0202 kuuluvalle korkealaatuiselle, tuoreelle, jäähdytetylle tai jäädytetylle naudanlihalle ja CN-koodeihin 0206 10 95 ja 0206 29 91 kuuluville tuotteille (vuoden 1995 ensimmäinen puolisko)



Virallinen lehti nro L 325 , 17/12/1994 s. 0001 - 0002

Suomenk. erityispainos Alue 2 Nide 13 s. 0148

Ruotsink. erityispainos Alue 2 Nide 13 s. 0148



NEUVOSTON ASETUS (EY) N:o 3071/94, annettu 12 päivänä joulukuuta 1994, yhteisön tariffikiintiön avaamisesta CN-koodeihin 0201 ja 0202 kuuluvalle korkealaatuiselle, tuoreelle, jäähdytetylle tai jäädytetylle naudanlihalle ja CN-koodeihin 0206 10 95 ja 0206 29 91 kuuluville tuotteille (vuoden 1995 ensimmäinen puolisko) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 113 artiklan, ottaa huomioon komission ehdotuksen, sekä katsoo, että CN-koodeihin 0201 ja 0202 kuuluvan korkealaatuisen, tuoreen, jäähdytetyn tai jäädytetyn naudanlihan sekä CN-koodeihin 0206 10 95 ja 0206 29 91 kuuluvien tuotteiden osalta yhteisö sitoutuu tullitariffeja ja kauppaa koskevan yleissopimuksen (GATT) mukaisesti avaamaan vuotuisen yhteisön tariffikiintiön, jossa tulli on 20 prosenttia ilman tuontimaksua ja jonka kokonaismääräksi tuotteen painona ilmaistuna vahvistetaan 34 300 tonnia, Uruguayn kierroksen monenvälisten kauppaneuvottelujen tulosten, joiden soveltaminen määrätään aloitettavaksi 1 päivästä heinäkuuta 1995, mukaisesti kyseiseen kiintiöön on tarkoitus edelleen soveltaa "jatkuvan käytön" menettelyä; näin ollen kyseinen kiintiö on tässä vaiheessa suotavaa avata ainoastaan vuoden 1995 ensimmäiseksi puoliskoksi kyseistä ajanjaksoa vastaavan suuruisena eli siten, että määrä vastaa 50 prosenttia vuoden 1995 osalta käytettävissä olevista 34 300 tonnista; jäljelle jäävä osa avataan edellä mainittujen tulosten tultua voimaan niiden täytäntöönpanoa koskevien säännösten mukaisesti, erityisesti olisi taattava kaikille asianomaisille yhteisön toimijoille tasavertainen ja jatkuva mahdollisuus käyttää mainittua kiintiötä sekä kyseiselle kiintiölle määrätyn tullin keskeytymätön soveltaminen kyseisten tuotteiden tuonnissa siihen asti, kunnes kiintiö täyttyy, ja naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68(1) 27 artiklassa säädetään, että komissio antaa tämän asetuksen soveltamista koskevat yksityiskohtaiset säännöt, ON ANTANUT TÄMÄN ASETUKSEN: 1 artikla 1 Avataan CN-koodeihin 0201 ja 0202 kuuluvalle korkealaatuiselle, tuoreelle, jäähdytetylle tai jäädytetylle naudanlihalle sekä CN-koodeihin 0206 10 95 ja 0206 29 91 kuuluville tuotteille kokonaismäärältään tuotteen painona ilmaistuna 17 150 tonnin suuruinen yhteisön tariffikiintiö vuoden 1995 ensimmäiseksi puoliskoksi. 2 Edellä 1 kohdassa tarkoitetun kiintiön rajoissa sovellettavaksi yhteisen tullitariffin tulliksi vahvistetaan 20 prosenttia ja tuontimaksuksi 0 prosenttia. 2 artikla Tämän asetuksen soveltamista koskevat yksityiskohtaiset säännöt ja erityisesti: a) tuotteen lajin, lähtöpaikan ja alkuperän takaavat säännökset; b) edellä a alakohdassa tarkoitettujen takeiden todentamisen mahdollistavan asiakirjan hyväksymistä koskevat säännökset, ja c) tuontitodistusten antamisedellytykset ja niiden voimassaoloajan vahvistaa komissio asetuksen (ETY) N:o 805/68 27 artiklassa säädettyä menettelyä noudattaen. 3 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä tammikuuta 1995. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 12 päivänä joulukuuta 1994. Neuvoston puolesta Puheenjohtaja J. BORCHERT (1) EYVL N:o L 148, 28.6.1968, s. 24. Asetus sellaisena kuin se on viimeksi muutettuna asetuksella (EY) N:o 1884/94 (EYVL N:o L 197, 30.7.1994, s. 27)